**РАЗДЕЛ I. ТЕХНИЧЕСКИ СПЕЦИФИКАЦИИ**

Инвестиционното намерение на Възложителя е да построи сграда обединяваща две тела. В едното тяло ще е кухня за социален патронаж, а в другото тяло зала за тържества.

Сградата ще бъде с Г-образна форма като залата за тържества ще се разположи в западната част, а кухнята за социален патронаж в източната й част. Кухнята за социален патронаж ще бъде с размери 16,24/16,50м, а залата за тържества с размери 26,00/12.00м в план.

Кухнята за социален патронаж ще приготвя кулинарни изделия които са предназначени за: 40 клиента на Социален патронаж; 80 ученици; 20 настанени в „Център за настаняване от семеен тип"; при възможност на Общината ще се приготвят 60 порции за Топъл обяд и освен това, на място в обекта (в зала за хранене) ще се посрещат 160 гости по повод на различни тържества.

В кухненското тяло, различните помещения ще се обособят посредством щендерни стени от гипсокартон. Помещенията в кухненското тяло са:

* предверие към помещение за персонал
* помещение за персонал с връзка към кухненски бокс
* 2 броя баня-тоалетна за персонала
* кухненски бокс
* помещение за клиенти за получаване на храна
* разливочно за раздаване на храна за клиенти на социалния патронаж
* склад към кухненски бокс
* склад за напитки към мокър бюфет
* умивалня за кухненска посуда
* умивалня за трапезни съдове и прибори от залата за тържества
* коридор за топла връзка между кухненски бокс и залата за тържества използван само от обслужващия персонал
* предверие за зареждане на продукти
* антре за посетители на залата за тържества
* тоалетна за посетители с отделения за жени с 4 клетки, мъже с 3 клетки и 3 писуара и отделна клетка с възможност за ползване от инвалиди

Залата за тържества е оразмерена и предвидена за до 160 човека, включваща и мокър бюфет.

Конструкцията на сградата ще бъде смесена - метална за колоните и гредите които ще държат металната покривната конструкция, и стоманобетонна за основите и подовата плоча. Ограждащите стени ще бъдат оттермопанели с дебелина 100м. Покритието на сградата ще бъде от покривни термопанели тип „сандвич" 80мм.

Подовата настилка ще е от полиран бетон в залата за тържества, а в другите помещения от гранитогрес и ламиниран паркет.

Покрива на сградата ще бъде двускатен с метална носеща конструкция и наклон от 12% с покритие от покривни термопанели тип „сандвич" 80мм.

Имота граничи с улици от изток, север, запад и югозапад. Подхода към него е от изток и запад. Входа за сградата за посетители на залата за тържества ще е от север, за клиенти на Социалния патронаж от изток, за обслужващ персонал също от север, а входа за зареждане ще е от югозападната част на сградата.

От изток и запад ще може да се влиза с автомобили както са посетители, така и за зареждане с продукти. В имота има осигурени нужния брой паркоместа.

**Според чл.137 ал.1 т.4(б) на ЗУТ, във връзка с чл.8 ал.2 т.З от Наредба №1 от 30.07.2003г. за номенклатурата на видовете строежи, обектът е четвърта категория.**

**Технико-икономически показатели:**

Застроена площ: 580,00 м2 Разгърната застроена площ: 580,00 м2 Застроен обем: 2030,00 м3

1. Контрол на качеството

Изпълнителя трябва да предостави на възложителя професионални строителни услуги.

Общи изисквания за качество при изпълнение на дейностите:

Всяка доставка на материали и оборудване на строителната площадка или в складовете на Изпълнителя да бъде придружена задължително със сертификат за качество в съответствие с определените технически стандарти, спецификации или предварително одобрени от Възложителя мостри.

• Всички продукти или оборудване, които ще бъдат вложени при изпълнение на работите, да бъдат доставени в комплект с всички необходими аксесоари, фиксатори, детайли, фасонни части, придружени с наръчници за експлоатация и подръжка, където могат да се приложат такива.

* Изпълнението да е в съответствие с разписаните правила за технологичното изпълнение и последователност в СУК /Система за управление на качеството/;
* Гаранциите за изпълнение на извършените СМР, доставено и монтирано оборудване започват да текат от датата на приемане на обекта с протокол обр. 15 или подписване без забележки на приемно-предавателен протокол.
* Предаването на изпълнени видове работи и вложени материали да съответства на стандарт, съгласно изискванията на инвестиционния проект.

В допълнение на задължителните мостри и изпитвания изпълнителят трябва да осигури по две мостри от всеки материал и продукт на възложителя, ако той поиска.

Изпълнителят трябва да извърши всички задължителни изпитвания съгласно ПИПСМР и цената им да бъде включена в стойността на договора.

Изпитването и анализите да се извършват в лицензирана лаборатория.

1. Изисквания за безопасност и координация

При изпълнение на работите да се спазват всички изисквания на българското законодателство за сигурност, здраве и безопасност на труда, както и изискванията за пожарна безопасност.

При изпълнение на всички работи да се спазват изискванията на Наредба №2 за минимални изисквания за здравословни и безопасни условия на труд при извършване на СМР от 22.03.2004.

В случай на работа с подизпълнители, всички разпоредби ще са приложими по отношение на подизпълнителите, а ИЗПЪЛНИТЕЛЯТ ще действа като координатор.

Когато на едно и също работно място по едно и също време трябва да работят повече от един изпълнител, предварително ще се назначи координатор. Той трябва да координира не само необходимите видове работи, но свързаната с риска политика.

На обекта ще се назначават единствено квалифициран персонал и работници, които са годни да изпълняват качествено работите.

1. Защита на околната среда

При извършване на СМР по реализацията на проекта да се включат мерки и дейности за опазване и защита на околната среда, подготовката за изпълнението на които да започне преди и да продължи в периода на строителство на обекта, до предаването му за експлоатация, с цел да се гарантира спазването на законовите разпоредби и недопускане на негативно въздействие върху околната среда и здравето на хората, работещи на обекта, както и на населението в района.

Всички строително-монтажни работи да се изпълняват в съответствие с българските разпоредби и закони за защита на околната среда.

Да бъдат сведени да минимум шума и праха на обекта. Ежедневно обекта и прилежащите площи, пътища и улици да бъдат почиствани и отпадъците да бъдат извозвани на сметище.

1. Защита на работите

Изпълнителят трябва да защити и покрие всички материали и работи, който може да бъдат повредени от времето или при последващи работи. Защитното покритие трябва внимателно да бъде премахнато, когато отпадне възможността за евентуална заплаха от повреда и защитената повърхност да се запази чиста в перфектно състояние.

Всички повреди, предизвикани от недобре защитени работи, ще бъдат поправени за сметка на изпълнителя.

Здраво покритие, трябва да бъде поставено под складирани материали върху финишни покрития за да го предпази от замърсяване и повреди. Талпи трябва да се поставят върху финишни покрития при преместване на складирани материали. Количките за пренасяне на материали трябва да бъдат с гумени колела.

Усиленото движение и складирането на материали, върху пресни и не набрали якост замазки, хидроизолации по подове и покрив, не се допуска.

1. Неразделна част от техническите спецификации са:

Количествени сметки (приложение);

Технически проект за изпълнение на СМР - (приложение).